CELEX: 62007CA0002
Language: sl
Date: 2008-02-28 00:00:00
Title: Zadeva C-2/07: Sodba Sodišča (drugi senat) z dne 28. februarja 2008 (predlog za sprejetje predhodne odločbe Cour de cassation – Belgija) – Paul Abraham, Eugène Dehalleux, Jacqueline Starck, Robert Beaujean, Patrick Descamps in drugi, Régine Lecomte, Jacques Deheneffe, Mirèse Mailleux, Léon Schreiber, Marie-Paule Cornesse, Claude Farnir, Pascale Bastiaens, Marc Kriescher, Isabelle Lemaire, Jean-Luc Kriescher, Mauro Altafoglia, Charles Franckaert, Fernande Pretto proti Regiji Valonija, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes-Belgocontrol, État belge, Cargo Airlines Ltd (Direktiva 85/337/EGS – Presoja vplivov projekta na okolje – Letališče z vzletno in pristajalno stezo, daljšo od 2100  metrov)

26.4.2008   
            
            
               SL
            
            
               Uradni list Evropske unije
            
            
               C 107/6
            
         Sodba Sodišča (drugi senat) z dne 28. februarja 2008 (predlog za sprejetje predhodne odločbe Cour de cassation – Belgija) – Paul Abraham, Eugène Dehalleux, Jacqueline Starck, Robert Beaujean, Patrick Descamps in drugi, Régine Lecomte, Jacques Deheneffe, Mirèse Mailleux, Léon Schreiber, Marie-Paule Cornesse, Claude Farnir, Pascale Bastiaens, Marc Kriescher, Isabelle Lemaire, Jean-Luc Kriescher, Mauro Altafoglia, Charles Franckaert, Fernande Pretto proti Regiji Valonija, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes-Belgocontrol, État belge, Cargo Airlines Ltd
   (Zadeva C-2/07) (1)
   
   (Direktiva 85/337/EGS - Presoja vplivov projekta na okolje - Letališče z vzletno in pristajalno stezo, daljšo od 2 100 metrov)
   (2008/C 107/08)
   Jezik postopka: francoščina
   Predložitveno sodišče
   Cour de cassation
   Stranke v postopku v glavni stvari
   
      Tožeče stranke: Paul Abraham, Eugène Dehalleux, Jacqueline Starck, Robert Beaujean, Patrick Descamps in drugi, Régine Lecomte, Jacques Deheneffe, Mirèse Mailleux, Léon Schreiber, Marie-Paule Cornesse, Claude Farnir, Pascale Bastiaens, Marc Kriescher, Isabelle Lemaire, Jean-Luc Kriescher, Mauro Altafoglia, Charles Franckaert, Fernande Pretto
   
      Tožene stranke: Regija Valonija, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes-Belgocontrol, État belge, Cargo Airlines Ltd
   Predmet
   Predlog za sprejetje predhodne odločbe – Cour de cassation – Razlaga členov 1, 2 in 4 Direktive Sveta 85/337/EGS z dne 27 junija 1985 o presoji vplivov nekaterih javnih in zasebnih projektov na okolje (UL L 175, str. 40) – Pojem „projekt, ki lahko znatno vpliva na okolje“ – Letališče z več kot 2 100 metrov dolgo letališko stezo – Infrastrukturna in restrukturacijska dela na letališču, ne da bi se podaljšala letališka steza – Potreba po študiji vplivov.
   Izrek
   
               1)
            
            
               Sporazum, kot je ta v postopku v glavni stvari, sicer ni projekt v smislu Direktive Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje, vendar mora predložitveno sodišče na podlagi nacionalnega prava, ki se uporabi, ugotoviti, ali tak sporazum pomeni soglasje za izvedbo v smislu člena 1(2) Direktive 85/337. V tej zvezi je treba preizkusiti ali je to soglasje za izvedbo del večfaznega postopka, v katerem se izda osnovno odločbo in izvršitveno odločbo in, če je treba, upoštevati kumulativno učinkovanje več projektov, katerih vplive na okolje je treba presoditi v celoti.
            
         
               2)
            
            
               Točka 12, Priloge II v povezavi s točko 7, Priloge I, Direktive 85/337, v svoji izvirni različici, se ravno tako nanaša na spremembe infrastrukture obstoječega letališča brez podaljšanja vzletne in pristajalne steze, če se jih lahko zaradi njihove narave, pomena in značilnosti šteje za spremembe samega letališča. To velja zlasti za dela, ki so namenjena temu, da se bistveno poveča obseg dejavnosti letališča in zračnega prometa: Predložitveno sodišče mora zagotoviti, da so pristojni organi pravilno presodili ali je bilo treba za dela, ki so sporna v postopku v glavni stvari, opraviti presojo vplivov na okolje.
            
         
               3)
            
            
               Pristojni organi morajo upoštevati načrtovano povečanje obsega dejavnosti letališča, ko presojajo vpliv, ki ga imajo na okolje spremembe letališke infrastrukture, da se lahko dopusti povečanje obsega dejavnosti.
            
         
      (1)  UL C 69, 24.3.2007.